Vuk samotnjak
<s>Vuk samotnjak je jugoslovenski film iz 1972. godine.</s><s>Režirao ga je Obrad Gluščević, koji je napisao i scenario zajedno sa Stjepanom Perovićem.</s><s>Premijerno je prikazan na Festivalu jugoslovenskog filma u Puli, 1972. godine.</s>

<s>Radnja</s>

<s>Vuk samotnjak je film o prijateljstvu dečaka i psa.</s><s>Radnja filma se odigrava u Lici, neposredno nakon Drugog svetskog rata.</s><s>Dečak Ranko nalazi u planini velikog psa, nemačkog ovčara, koji je tu ostao posle rata.</s><s>Ranko ga spašava iz zamke u koju se uhvatio i sprijateljuje se sa njim.</s><s>Po natpisu sa medaljona na ogrlici naziva ga Hund.</s><s>Međutim, pošto je pas sličan vuku seljani veruju da se radi o opasnom vuku, samotnjaku, i da ga treba ubiti.</s><s>Dečak zbog toga strahuje za svog ljubimca.</s><s>Krišom mu nosi hranu u planinu.</s><s>Pas ga jednom čak spasava od vuka.</s><s>Seljaci organizuju hajku, jer veruju da je taj vuk samotnjak poklao ovce u jednom toru.</s><s>U poslednjem trenutku dečak spašava svog prijatelja.</s>

<s>Uloge</s>

<s>Nagrade 
 Nagrada „Srebrna arena“ na Pulskom festivalu za drugi najbolji film i nagrada publike „Jelen“, Pula, 1972. godine.</s><s>Nagrada Doma pionira Slavku Štimcu, Niš, 1973. godine.</s>

<s>Međunarodni festivali 
 Nagrada kinematografskih pisaca, Hihon (Španija).</s><s>Nagrada „Jovellanos“, Nacionalnog centra dečjeg i omladinskog filma, Hihon, 1972. godine.</s><s>Nagrada „Zlatni delfin“ za najbolji igrani film, Teheran, 1972. godine.</s><s>Nagrada za najbolji igrani film, Damask.</s><s>Nagrada „Chauette“, Brisel, 1980. godine.</s>

<s>Zanimljivosti 
 Vuk samotnjak je prvi film u kome je glumio Slavko Štimac, a tada je imao 11 godina.</s><s>U Lici 1971. godine nije bilo dovoljno snega pa je film zato snimljen u Sloveniji, a jedan deo u Zagrebu, u studiju Jadran filma.</s>

<s>Knjige 
Maja Gluščević, supruga scenariste i reditelja Obrada Gluščevića, napisala je dva romana inspirisana filmom Vuk samotnjak:
 Vuk samotnjak, 1983. godine, roman napisan na osnovu filma,
 Tišina, snima se!, 2009. godine, romansirani doživljaji sa snimanja filma.</s>

<s>Izvori</s>

<s>Spoljašnje veze</s>

<s>Jugoslavenski filmovi
Pustolovni filmovi
Dječji filmovi</s>

